b'\n_START_ARTICLE_\nPeter Osgood\n_START_PARAGRAPH_\nPeter Leslie Osgood (20. helmikuuta 1947 \xe2\x80\x93 1. maaliskuuta 2006, Slough, Englanti) oli englantilainen jalkapalloilija._NEWLINE_Osgood pelasi parhaat vuotensa Chelsean riveiss\xc3\xa4. H\xc3\xa4n oli 1970-luvulla seuran t\xc3\xa4rkeimpi\xc3\xa4 pelaajia, ja voitti joukkueessa FA Cupin vuonna 1970 ja cup-voittajien cupin vuonna 1971. Chelseassa h\xc3\xa4n pelasi 380 ottelua, joissa teki 150 maalia. H\xc3\xa4n on seuran kaikkien aikojen kolmanneksi paras maalintekij\xc3\xa4. Chelseasta Osgood siirtyi vuonna 1974 Southamptoniin 275 000 punnalla, mik\xc3\xa4 oli tuolloinen enn\xc3\xa4tyssumma. Southamptonissa h\xc3\xa4n saavutti toisen FA Cupin voittonsa vuonna 1976. Southamptonissa Osgood pelasi 157 ottelua, joissa teki 36 maalia._NEWLINE_Englannin maajoukkueessa h\xc3\xa4n pelasi nelj\xc3\xa4 ottelua._NEWLINE_Peliuransa j\xc3\xa4lkeen Osgood toimi Chelsean taustahenkil\xc3\xb6n\xc3\xa4 useiden vuosien ajan aina kuolemaansa saakka. Osgood menehtyi 59-vuotiaana syd\xc3\xa4ninfarktiin ollessaan itse vieraana hautajaisissa. H\xc3\xa4nen kunniakseen pidettiin hiljainen hetki kuolinp\xc3\xa4iv\xc3\xa4n\xc3\xa4 pelatussa Englanti\xe2\x80\x93Uruguay -harjoitusmaaottelussa.'